section_heading: Baltička obala i otoci
paragraph_text: U Finskom zaljevu nalazi se stotinjak otoka koji teritorijalno pripadaju Estoniji, a većina njih nalazi se gotovo uz samu obalu. Najsjeverniji među njima je otok Vaindloo, s površinom od svega oko 6 hektara, a od obale su nešto dalji još i otoci Keri (površine 3 ha) i Uhtju (10 ha). Najveći otoci u ovom dijelu estonskog akvatorija su Naissaar (18,6&nbsp;km²), sjeverno od Tallinna, te arhipelag Pakri, koji čine dva otoka ukupne površine 24,7&nbsp;km² (Suur-Pakri s 11,6&nbsp;km² i Väike-Pakri s 12,9&nbsp;km²). Veći otoci u zaljevu još su i Prangli (6,44&nbsp;km²), Osmussaar (4,69&nbsp;km²) i Aegna (2,9&nbsp;km²). Osmussaar ujedno predstavlja i najzapadniju točku Finskog zaljeva.<ref>